Държавен вестник, бр. 61, 2015 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  61
(2) При следващо прекратяване на служеб­
ното правоотношение от дължимото обезще­
тение по ал. 1 се приспада обезщетението, 
получено при предишното прекратяване.
(3) Когато офицерите и сержантите от На­
ционалната служба за охрана са прослужили 
10 и повече години и служебното им правоот­
ношение е прекратено на основание чл. 116, 
ал. 1, т. 5, поради заболяване или увреждане 
при или по повод изпълнение на служебно 
задължение, размерът на еднократното па­
рично обезщетение не може да е по-малък от 
15 брутни месечни възнаграждения.
(4) При прекратяване на служебното пра­
воотношение при условията на ал. 3, когато 
прослуженото време е по-малко от 10 години, 
еднократното парично обезщетение е в размер 
10 брутни месечни възнаграждения.
(5) При прекратяване на служебното пра­
воотношение след прослужени 10 и повече 
години в Националната служба за охрана 
офицерите и сержантите имат право на ед­
нократно допълнително вещево имущество 
или левовата му равностойност.
(6) Разпоредбите на ал. 1 – 5 не се прилагат 
при прекратяване на служебното правоотно­
шение поради налагане на дисциплинарно 
наказание „уволнение“.
(7) При смърт на офицер или сержант 
сумите по ал. 1 – 5 се изплащат на неговите 
наследници.
(8) Обезщетенията по ал. 1 – 5 и ал. 7 не 
се облагат с данъци.
Чл. 122. (1) При определяне размера на 
обезщетението по чл. 121 се вземат пред­
вид прослужените години като офицер или 
сержант в Националната служба за охрана, 
на военна служба или на длъжностите по 
чл. 69 от Кодекса за социално осигуряване 
без приравнения стаж. 
(2) Еднократните парични обезщетения по 
чл. 121 се изплащат на базата на брутното 
месечно възнаграждение, определено към 
момента на прекратяването на служебното 
правоотношение.
Чл. 123. При незаконно прекратяване 
на служебното правоотношение офицерите 
и сержантите от Националната служба за 
охрана имат право на обезщетение в размер 
на брутното им месечно възнаграждение, 
получено преди прекратяването, за времето, 
през което са останали без работа, но за не 
повече от 6 месеца. Когато през това време са 
работили на по-нископлатена работа, те имат 
право на разликата във възнагражденията.
Чл. 124. (1) На офицер или сержант, пре­
търпял телесна повреда при или по повод 
изпълнение на служебните си задължения по 
време на дежурство, се изплаща еднократно 
парично обезщетение в размер 10 брутни 
месечни възнаграждения при тежка телесна 
повреда и 6 брутни месечни възнаграждения 
при средна телесна повреда, определени към 
деня на увреждането.
(2) На съпругата (съпруга), децата и роди­
телите на офицер или сержант, загинал при 
или по повод изпълнение на служебните си 
задължения, се изплаща еднократно парично 
обезщетение в размер 12 брутни месечни 
възнаграждения.
(3) Характерът на причинената телесна 
повреда по ал. 1 се определя от военно­
медицинските органи по чл. 141, ал. 2 на 
Закона за отбраната и въоръжените сили на 
Република България, а обстоятелствата по 
настъпване на смъртта по ал. 2 се удостове­
ряват от преките началници на загиналия.
Чл. 125. В брутното месечно възнаграж­
дение, което е база за изплащане на обез­
щетенията по тази глава, се включват само 
допълнителните възнаграждения с постоянен 
характер.
Г л а в а  д в а н а д е с е т а
АДМИНИСТРАТИВНОНАКАЗАТЕЛНИ 
РАЗПОРЕДБИ
Чл. 126. (1) Който не изпълни разпореж­
дане на служител на Националната служба 
за охрана, дадено в изпълнение на функциите 
му, се наказва с глоба от 100 до 500 лв.
(2) Когато деянието по ал. 1 е извършено 
повторно, глобата е в размер от 500 до 1000 лв.
Чл. 127. (1) Който противозаконно пречи 
на служител от Националната служба за ох­
рана да изпълнява функциите си, се наказва 
с глоба от 300 до 1000 лв., ако извършеното 
не съставлява престъпление.
(2) Когато деянието по ал. 1 е извърше­
но повторно, глобата е в размер от 1000 до 
3000 лв.
Чл. 128. (1) Ръководителите на държавните 
органи, организациите, ведомствата, мест­
ната администрация, юридическите лица и 
гражданите, които виновно не изпълняват 
задълженията, предвидени по този закон, се 
наказват с глоба от 200 до 2000 лв.
(2) Когато деянието по ал. 1 е извършено 
повторно, глобата е в размер от 500 до 3500 лв.
Чл. 129. (1) Служител на Националната 
служба за охрана, който не подаде в ука­
зания срок декларация по чл. 48, ал. 1 или 
декларира невярна информация, се наказва 
с глоба от 100 до 500 лв. 
(2) Когато деянието по ал. 1 е извършено 
повторно, глобата е в размер от 300 до 1000 лв.
Чл. 130. (1) Актовете за установяване на 
нарушенията по чл. 126 – 129 се съставят 
от оправомощени от началника на Наци­
оналната служба за охрана служители, а 
наказателните постановления се издават от 
началника на Националната служба за охрана.